Diari Oficial de la Generalitat Valenciana


Sumari del DOGV 9101, del 07-06-2021 (2021/5696)

Informació pública de l'aprovació de l'informe ambiental i territorial estratègic del Pla de reforma interior en l'illa de cases aïllada P-28, Urbanització Condal, situada a l'avinguda de Nicaragua, número 39.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5696


Data del document
:   19-05-2021

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla de reforma interior en l'illa de cases aïllada P-28, Urbanització Condal, situada a l'avinguda de Nicaragua, número 39. [2021/5696]  
En compliment del que es disposa en l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 4712/2017, de data 6 de novembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior en illa de cases aïllada P-28, Urbanización Condal, situada en avinguda Nicaragua, núm. 39. L'informe ambiental i territorial estratègic es troba inserit en la pàgina web: www.benidorm.org.  
A iniciativa de Mercedes Rius Armesto en representació de Ricardo Rius Cortés i María F. Armesto, CB, amb CIF núm. E-53627352 s'ha presentat en data 10 de juny de 2020 (REGING-5568) instància, a fi d'iniciar el procediment d'avaluació ambiental i territorial estratègica, del Pla de reforma interior en illa de cases aïllada P-28, Urbanización Condal, situada en avinguda de Nicaragua, núm. 39, per a donar solució a diverses qüestions d'índole urbanística que s'arrosseguen des de l'aprovació del PGMO 1990 i l'ulterior desenvolupament del PAI PP 6/1 «Xixo», així com la posterior construcció de dues edificacions destinades a ús turístic no adequades a la zonificació vigent.  
Vist l'informe emés per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 29 d'abril de 2021, l'aportat per l'assistència tècnica externa ambiental Vielca Ingenieros, SA el 24.09.2020 (REGING-10905) datat setembre 2020, en els quals s'analitza el document inicial estratègic del PRI en illa de cases aïllada P-28 de la Urbanització Condal, i l'informe jurídic aportat pel tècnic superior en assumptes jurídics de 3 de maig de 2021, respecte al procediment administratiu, de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, l'Alcaldia, mitjançant el Decret núm. 1853/2021 de data 07.05.2021, resol:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) en illa de cases aïllada P-28 de la Urbanización Condal, situada en avinguda de Nicaragua, núm. 39, per no tindre efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), i correspon continuar la tramitació conforme amb el capítol III, del títol III, del llibre I de la LOTUP, o a la legislació sectorial corresponent.  
  
Segon  
Durant la tramitació urbanística del Pla de reforma interior s'hauran de tindre en compte les següents:  
1. Durant la tramitació urbanística del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza l'illa de cases aïllada P-28, Urbanización Condal, que minoren la incidència del risc d'inundació en la zona, definint-se per a això una àrea d'actuació coherent per a, si és procedent, establir en el corresponent conveni urbanístic una clàusula que reculla l'obligació de l'execució a costa de l'interessat d'aquestes millores.  
2. En els successius documents a presentar durant la tramitació urbanística del PRI s'hauran de detallar les mesures encaminades a minimitzar el risc d'incendis forestals.  
3. Respecte a l'article 40.5 de la LOTUP, l'estudi de viabilitat econòmica i memòria de sostenibilitat econòmica, per la xicoteta entitat de l'actuació no suposaran cap càrrega econòmica per a les arques públiques, per la qual cosa s'emetrà informe de l'Assistència Tècnica Municipal en la fase urbanística d'exposició pública i informes del PRI, analitzant-se en aquesta fase l'aplicació de l'article77 de la LOTUP.  
  
4. Es va emetre informe favorable el 23 de setembre, (2020/REGING-10.458), que adverteix que hauran de consensuar-se en fase urbanística amb l'Àrea d'Enginyeria mesures de minoració del risc d'incendis (massa arbrada Parc de Xixo) i millores en la xarxa de pluvials.  
  
5. Per a l'establiment de la nova edificabilitat destinada al xicotet increment de les instal·lacions turístiques, que requeriran l'equilibri dotacional d'un àmbit espacial homogeni (urbanitzacions històriques confrontants d'habitatges unifamiliars) per a la comprovació del càlcul de l'estàndard dotacional existent, a tal fi l'article 63.3 de la LOTUP estableix que en les modificacions dels plans, com a norma general, l'ordenació modificada complirà o mantindrà els estàndards urbanístics de l'ordenació vigent, referits a l'àmbit de la modificació, o a l'àmbit de l'anàlisi que es definisca a aquest efecte. En fase urbanística es validarà per l'Àrea de Topografia Municipal.  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no s'hi pot interposar cap recurs, sense perjudici dels que, si escau, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que pertoquen en via administrativa contra de l'acte, si escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la publicació.  
  
Cinqué  
Notificar aquesta resolució als interessats que apareguen en l'expedient ambiental d'aquesta actuació, i incloure aquesta resolució en la documentació de planejament urbanístic.  
  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 19 de maig de 2021.- La regidora delegada d'Urbanisme: Lourdes Caselles Domenech.